OpenLLM-France/wikimedia huggingface dataset:
# Torre de Gabia la Grande

La torre de Gabia la Grande (coneguda localment com a torrassa) és una torre-fortalesa d'època musulmana, declarada Bé d'Interès Cultural, que està situada en la plaça del Fuerte, al municipi de Las Gabias (Granada, Andalusia, Espanya). En els anys 2000 va ser restaurada per la Junta d'Andalusia, després de passar a titularitat municipal.

## Descripció

Es tracta d'una construcció de planta rectangular (8 x 11 m) i 13,50 m d'altura. Els murs estan realitzats en tapial, amb cantonades de carreus i alguns recalç de maó. Actualment té tres plantes, amb estances cobertes amb volta de canó, en les dues primeres. En el seu estat original sembla que va comptar amb quatre plantes. La planta baixa té accés directe des del carrer i, segons alguns autors, va poder ser un aljub.
A la planta primera, a la que s'hi accedeix des d'una casa del segle XVI adossada a la torre, en les testeres d'una de les sales, hi ha arcs de ferradura, amb arquivoltes de gallons. En un d'ells s'obre un balcó a la plaça, construït en època moderna, i que va suposar la destrucció d'un fris de mocárabs. La segona planta té una sola estança, coberta amb enteixinat, amb les jàsseres recolzades en sabates. Té una escala d'accés a l'actual terrassa. En tot l'interior es percep un fi acabat de decoració de guix, que contrasta amb l'aspecte defensiu exterior.
Leopoldo Torres Balbás opinava que aquesta torre degué estar, en el seu moment, envoltada d'una muralla.

## Història

L'obra s'atribueix, sobretot per la decoració interior (que inclou l'escut i lema dels nassarites), al període nassarita, i sol relacionar-se amb altres obres similars com la Torre del Soto de Roma o la del Bordonal, totes dues a la Vega de Granada, igual que aquesta. Pel que sembla tenien una funció de refugi dels habitants de les alqueries pròximes i van ser abundants, encara que bona part d'elles es van demolir, segons les cròniques d'Hernando del Polze. La decoració es va incorporar, possiblement, a la fi del segle XIV o començaments del XV, i l'enteixinat de la tercera planta, ja en època cristiana, doncs, el 1506, Donya Joana I de Castella va ordenar demolir la quarta planta i la volta de la tercera.
En la segona meitat del segle xx, la casa adossada i el jardí d'aquesta, es van convertir en la seu d'una penya flamenca, que encara continua existint.

## Referències

* ↑ «Torreón Árabe (Hisn Gaviar)» (en español). Arxivat de l'original el 2017-10-25. [Consulta: 24 octubre 2017].
* 1 2 Barbosa, Mª Vicenta; en VVAA: op.ref., p.93
* ↑ Malpica: op.ref., p.232
* ↑ Malpica: op.ref., p.233
* ↑ Barbosa: op.ref., p.93

### Bibliografia utilitzada

* VVAA (1997): Los castillos a través de la historia. EPGPC-Junta d'Andalusia ed., Sevilla, ISBN 84-86944-79-1, p.93-94
* MALPICA COLL, Antonio (1996): Poblamiento y Castillos en Granada; El Legado Andalusí-Lunwerg Ed; Barcelona. ISBN 84-7782-407-X, p.232-233
# Musca

«Musca» té aquests significats:
* Musca, nom alternatiu de la Constel·lació de la Mosca.
* Musca, renom o cognom romà
* Musca, gènere d'insectes que inclou a la mosca domèstica , així com la Musca autumnalis.
Viccionari
# Plataforma (informàtica)

* Per a altres significats, vegeu «Multiplataforma (desambiguació)».
En informàtica, una plataforma (de vegades també anomenada plataforma digital o plataforma informàtica o plataforma computacional) és una estructura, ja sigui de programari o de maquinari, que permet a un programari ser executat. Les plataformes de programari més famoses són la plataforma Java i la plataforma Microsoft .NET. La plataforma de maquinari més famosa és la combinació de X86 amb els sistemes operatius Windows, Linux o Mac OS X.

## Referències

* ↑ «What is a digital platform? And how does it differ from campaigns or branding?». Cibersitio 'Quora'.
* ↑ «Everything you need to know about Digital Platforms». Cibersitio 'stephane-castellani.com', 22-09-2016.
* ↑ «Definition - What does Platform mean?». Cibersitio 'Techopedia'.
* ↑ «What I Talk About When I Talk About Platforms». Cibersitio 'martinFowler.com'.
Viccionari
# Visitación Padilla

Visitación Padilla Irías (Talanga, Francisco Morazán, 2 de juliol de 1882 - 12 de febrer de 1960, Comayagüela, Hondures), fou mestra d'educació i activista feminista.
Padilla va organitzar les associacions mutualistes d'Hondures, va impulsar les lligues antialcohòliques i va ser fervent organitzadora pels drets de la dona hondurenya.

## Biografia

Visitación Padilla va nàixer en el Caserío de Ojo de Agua del municipi de Talanga, jurisdicció del Departament de Francisco Morazán, a Hondures Els seus pares van ser Hilario Padilla i Guadalupe "Lupe" Irías. Es va traslladar a la capital Tegucigalpa, on va obtenir el seu títol de mestra d'educació primària el 1909. Tot seguit el 1913 va formar part de la fundació del "Ateneo de Honduras" juntament amb els homes de lletres Rafael Heliodoro Valle i Froilán Turcios, i es van fer conèixer les seves qualitats organitzatives. El 1917 va ser fundadora del diari Juan Rafael Mora a la ciutat de Tegucigalpa i d'inclinació liberal.
En la guerra civil de 1924, Padilla escriu en el Butlletí de la Defensa Nacional. En aquest mateix any funda la "Sociedad Cultural Femenina", en la qual lidera un bon grup de dones de la societat de Tegucigalpa. La mencionada agrupació l'any 1926 rep del govern del doctor Miguel Paz Barahona, via decret, el «dia de la mare».
Padilla es jubila del magisteri el 1929. L'any següent (1930) va ser invitada a la commemoració de la fundació del Diari oficial La Gazeta i el 1934 forma el grup "Zelaya Sierra" en commemoració pòstuma de l'artista hondureny Pablo Zelaya Sierra. Una vegada escampat el rumor que el dictador i general Tiburcio Carias Andino deixaria l'administració dictatorial que regia des de 1936, Padilla es va manifestar en les pàgines dels diaris Orientación i el Ciudadano un any més tard. Carias Andino es va retirar del govern, com ho havia manifestat i va permetre que es duguessin a terme eleccions generals que foren guanyades pel doctor Juan Manuel Gálvez.
Un acte solemne es va fer el 25 de gener de 1954, quan el president de torn, Julio Lozano Díaz, reconeix els drets de la dona i permet el vot femení per primera vegada a la república d'Hondures. Padilla, incasable activista, hi va ser present.

## Obres publicades

A més a més de ser columnista del diari El Nacional, va escriure el llibre de lectura infantil Azucenas i l'assaig Pasatiempos e Historias de la Educación Pública Hondureña.

## Reconeixements pòstums

* La seva imatge apareix en el segell postal de Lps 0.02.
* Movimiento de Mujeres por la Paz «Visitación Padilla».
* Declarat el 2010, com «Año de Visitación Padilla».

## Referències

* ↑ Honduras Laboral/Visitación Padilla
* ↑ Graciela Amaya de García, Antonieta, Jesús, Mariana y Ceferina Elvir, María Luisa Medina, Eva Sofía Dávila, Goya Isabel López, Flora Suazo, Ángela y Genoveva Andino, Natalia Triminio, Rosita Amador, Juana Ochoa, Sofía Vega, María López, Adriana Hernández, Florencia Padilla, Rosa Flores
* ↑ Sello: Visitación Padilla

## Bibliografia

* Diccionario de Personalidades de Honduras/Padilla, Visitación.
# Vettenia (cràter)

Vettenia és un cràter amb coordenades planetocèntriques de 6.92 ° de latitud nord i 231.43 ° de longitud est, sobre la superfície de l'asteroide del cinturó principal (4) Vesta. Fa 18.89 km de diàmetre. El nom adoptat com a oficial per la UAI el cinc de febrer de 2014 fa referència a Veneneia, una verge vestal romana.

## Referències

* ↑ "Vettenia (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Wildfang, Robin Lorsch. Routledge. Rome’s Vestal Virgins: A study of Rome’s Vestal priestesses in the late Republic and early Empire, 2006.
# Torre de Monturiol

La torre de Monturiol és un edifici de Gelida (Alt Penedès) protegit com a bé cultural d'interès local.

## Descripció

És una gran casa que recorda un petit palau francès del xviii. Consta de tres plantes, un soterrani i un mirador elevat. En algun indret, malgrat estar construïda el 1888 en estílistiques decadents d'un classicisme francès, hom hi comença a endevinar el modernisme. Del seu interior, cal destacar uns quadres de tema nàutic i dues grans pintures sobre tela de tema històric de gran valor artístic, col·locades al saló de tres naus, decorat també amb mobles d'estil vienès i un quadre amb una visió de la casa l'any 1915. A l'esplendorós parc -talment arrencat a una casa de Versalles- existeix un monument a Narcís Monturiol, instal·lat l'any 1941 amb el seu bust i la llegenda "Monturiol, 1819-1886", un brollador molt bonic, la soca descomunal d'una gran acàcia morta el 1964, i un pou que comunica amb la casa.

## Història

La vox populi sempre ha relacionat aquesta torre amb l'inventor del submarí, malgrat haver mort el 1886, dos anys abans d'inaugurar la casa, afirmant que havia estat a Gelida. Nosaltres atribuïm la relació d'aquesta casa amb la construcció del monument esmentat, fet el 1941 al jardí.

## Referències

* 1 2 «Torre de Monturiol». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 20 agost 2014].
# Pinedale

Pinedale és un poble i seu del Comtat de Sublette a l'estat de Wyoming dels Estats Units d'Amèrica.

## Demografia

Segons el cens dels Estats Units del 2000 Pinedale tenia 1.412 habitants, 582 habitatges, i 368 famílies. La densitat de població era de 383,9 habitants/km².
Dels 582 habitatges en un 32% hi vivien nens de menys de 18 anys, en un 52,4% hi vivien parelles casades, en un 7,4% dones solteres, i en un 36,6% no eren unitats familiars. En el 30,1% dels habitatges hi vivien persones soles el 8,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,89.
Per edats la població es repartia de la següent manera: un 24,6% tenia menys de 18 anys, un 6,3% entre 18 i 24, un 26,6% entre 25 i 44, un 26,3% de 45 a 60 i un 16,1% 65 anys o més.
L'edat mediana era de 39 anys. Per cada 100 dones de 18 o més anys hi havia 97,8 homes.
La renda mediana per habitatge era de 35.188 $ i la renda mediana per família de 40.880 $. Els homes tenien una renda mediana de 31.976 $ mentre que les dones 22.143 $. La renda per capita de la població era de 20.441 $. Entorn del 7,8% de les famílies i el 8,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pinedale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Pinedale». American Fact Finder. Oficina del Cens dels Estats Units, 12-01-2010.
# Musashino

Musashino (en japonès 武蔵野市 Musashino-shi) és una ciutat de la prefectura de Tòquio, al Japó.
Segons dades del 2003, tenia una població estimada de 136.326 habitants i una densitat de 12.705,13 habitants/km². L'àrea municipal és de 10,73 km².
La ciutat es va fundar el 3 de novembre de 1947. Està integrada per tres barris, un dels quals és el de Kichijōji, important nucli comercial que inclou el parc d'Inokashira, on hi ha les fonts del riu Kanda.
Com a curiositat, cal destacar que Miyamoto Musashi va viure durant una temporada a la plana de Musashino durant el període Edo.

## Administració
### Batlles

| Nom | Inici | Fi |
| Genkichi Arai | 1947 | 1963 |
| Kihachirô Gotô (PSJ) | 1963 | 1979 |
| Masanobu Fujimoto | 1979 | 1983 |
| Masatada Tsuchiya (PLD) | 1983 | 2005 |
| Morimasa Murakami | 2005 | 2017 |
| Reiko Matsushita (PDC) | 2017 | 2023 |
| Yasuhiro Omino | 2023 | Ara |

### Assemblea municipal

| Partit | Partit | Membres |
| Partit Liberal Democràtic | PLD | 8 / 26 |
| Democràtic Constitucional-Network | DC-NET | 5 / 26 |
| Kōmeitō | KMT | 3 / 26 |
| Simbiosi i Autogovern | Ind | 2 / 26 |
| Treballem amb Il·lusió | Ind | 2 / 26 |
| Reformistes Musashino-Tomin | Tomin | 2 / 28 |
| Partit Comunista Japonés | PCJ | 2 / 26 |
| Independents | Ind | 2 / 26 |
| Escons vacants | | 0 / 26 |

## Referències

* ↑ Independent amb el suport del PSJ, PCJ, USD i l'ULR
* ↑ De Iure candidata independent
# Línia 1

«Línia 1» té aquests significats:
# Pierre Kalala Mukendi

Pierre Kalala Mukendi (Likasi, 22 de novembre de 1939 - Johannesburg, 30 de juny de 2015) fou un futbolista de la República Democràtica del Congo de la dècada de 1960.
Fou internacional amb la selecció de futbol de la República Democràtica del Congo.
Pel que fa a clubs, fou jugador de:
* 1958-1962 US Panda
* 1962-1974 TP Engelbert
Com a entrenador dirigí:
* 1979-1981 TP Engelbert
* 1992-1993 Zaire
* 1997-1998 RD Congo (director tècnic)

## Referències

* ↑ Perfil a footballdatabase
* ↑ «Pierre Kalala Mukendi, figure mythique du football congolais». Inzo Congo. Arxivat de l'original el 19 de novembre 2012. [Consulta: 1r juny 2010].
* ↑ Pierre Kalala Mukendi a National-Football-Teams.com (anglès)
# Campionats del món de ciclocròs de 1957

Els Campionats del món de ciclocròs de 1957 foren la vuitena edició dels mundials de la modalitat de ciclocròs i es disputaren el 23 de febrer de 1957 a Edelare, Bèlgica. La competició consistí en una única cursa masculina.

## Resultats

| Prova | Or | Or | Plata | Plata | Bronze | Bronze |
| Cursa elit masculina | André Dufraisse França | 1h 17' 53" | Firmin Van Kerrebroeck Bèlgica | + 1' 11" | Georges Meunier França | + 2' 04" |

## Classificació de la prova masculina elit

| Pos. | Ciclista | País | Temps |
| | André Dufraisse | França | 1h 17' 53" |
| | Firmin Van Kerrebroeck | Bèlgica | + 1' 11" |
| | Georges Meunier | França | + 2' 04" |
| 4 | Graziano Pertusi | Itàlia | + 2' 54" |
| 5 | René De Rey | Bèlgica | + 3' 58" |
| 6 | Albert Meier | Suïssa | + 4' 25" |
| 7 | Rolf Wolfshohl | RFA | + 4' 48" |
| 8 | Pierre Jodet | França | + 4' 56" |
| 9 | Jean Schmit | Luxemburg | + 5' 14" |
| 10 | Roger De Clercq | Bèlgica | + 5' 19" |

## Medaller

| Posició | País | Or | Plata | Bronze | Total |
| 1 | França | 1 | 0 | 1 | 2 |
| 2 | Bèlgica | 0 | 1 | 0 | 1 |

## Referències

* Web de l'UCI
* Resultats a les-sports.info
# Wu Yi (Tres Regnes)

* Per altres persones anomenades igual, vegeu Wu Yi.
    En aquest nom xinès, el cognom és Wu.
Wu Yi (mort el 237 EC), nom estilitzat Ziyuan (子遠), va ser un general militar de Shu Han durant l'era dels Tres Regnes de la història xinesa.

## Biografia

Wu Ziyuan tenia el nom de Yi, i era originari de Chenliu. Ell va seguir a Liu Yan cap a Shu. Durant l'època de Liu Zhang va ocupar el càrrec de General de Cavallers de la Casa (Zhonglang Jiang), i va ser un dels generals que s'oposà a Liu Bei (el Primer Sobirà de Shu Han) a Fu, tot i això més tard es va rendir a aquest. Després que Liu Bei pacificà Yizhou, Wu Yi va ser fet General de l'Exèrcit de Suport que Ataca els Rebels (Hujun Taoni Jiangjun) i la germana menor de Wu Yi va ser presa com esposa pel primer sobirà Liu Bei.
En el 221 EC (el primer any Zhang Wu), ell va ser fet el comandant de Guanzhong. En el vuitè any Jianxing, Wu Yi i Wei Yan entraren en la regió de Nanan, derrotant-hi el general de Cao Wei, Fei Yao, i va ser promogut de Marquès de Districte (Tinghou) a Marquès del Gran Districte de Gaoyang (Gaoyang Xiang Hou) i a General de l'Esquerra. El dotzè any Jianxing, el Primer Ministre Zhuge Liang va faltar i Wu Yi va ser fet comandant a Hanzhong, General de Carruatges i Cavalleries, el governador provisional de Yongzhou (Yongzhou era encara en mans de Cao Wei) i va ser ascendit a Marquès de Qiyang.
Wu Yi va transir en el quinzè any de Jianxing (el 237 EC), morí exercint les seves funcions i sense un hereu.

## Referències

* Chen Shou. Registres dels Tres Regnes, Capítol 15, Biografia de Wu Yi i Wu Ban.
# Villers-Pol

Villers-Pol és un municipi francès, situat a la regió dels Alts de França, al departament del Nord. L'any 2006 tenia 1.247 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 1059 | 1098 | 1036 | 1214 | 1256 | 1254 | 1 248 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | René Locoche | |
# Trident de Newton

El trident de Newton és el nom donat a una corba estudiada per Isaac Newton. Se la designa també de vegades com paràbola de Descartes - encara que no sigui una paràbola.

## Classificació de les cúbiques

En un estudi fet el 1676 però publicat el 1704, Newton intenta classificar totes les corbes cúbiques, és a dir les corbes planes l'equació de les quals és de la forma:
    $ax^{3}+bx^{2}y+cxy^{2}+dy^{3}+ex^{2}+fxy+gy^{2}+hx+iy+j=0\,$
N'enumera 72 tipus que pot endreçar en quatre classes per canvis apropiats:
* les corbes d'equació $xy^{2}+ey=ax^{3}+bx^{2}+cx+d$
* les corbes d'equació $xy=ax^{3}+bx^{2}+cx+d$
* les corbes d'equació $y^{2}=ax^{3}+bx^{2}+cx+d$
* les corbes d'equació $y=ax^{3}+bx^{2}+cx+d$
Els tridents de Newton són les corbes de tipus (2)

## Equació cartesiana

Els tridents de Newton tenen per equació cartesiana canònica:
$xy=ax^{3}+bx^{2}+cx+d\,$
on a i d són no nuls.

## Anàlisi
### Domini de definició

Els tridents de Newton no estan definits a 0. El seu dominit de definició és per tant:
$D_{f}=\mathbb {R} ^{*}$

### Derivada

Són funcions racionals. Són per tant derivables a $D_{f}$, i la seva derivada és:
    $f^{'}(x)=2ax+b-{\frac {d}{x^{2}}}$

### Límits
#### Límit a l'infinit

A l'infinit, els tridents de Newton tendeixen o bé cap a $+\infty$, o bé cap a $-\infty$.
Si a>0 llavors $\lim _{x\to \pm \infty }f(x)=+\infty$.
Si a<0 llavors $\lim _{x\to \pm \infty }f(x)=-\infty$.

#### Límits a 0

A 0, els tridents de Newton tendeixen cap a $+\infty$ o $-\infty$.
Si d>0 llavors $\lim _{x\to 0^{+}}f(x)=+\infty$ i $\lim _{x\to 0^{-}}f(x)=-\infty$.
Si d<0 llavors $\lim _{x\to 0^{+}}f(x)=-\infty$ i $\lim _{x\to 0^{-}}f(x)=+\infty$.

### Asímptotes

Tenen per a asímptotes la paràbola d'equació
    $y=ax^{2}+bx+c$
així com la hipèrbole d'equació
    $y={\frac {d}{x}}$

## Intersecció amb l'eix d'abscisses

Es compten entre un i tres punts d'intersecció entre un trident de Newton i l'eix d'abscisses segons el valor dels coeficients a, b, c, d.

## Relació amb el foli de Descartes

El canvi de variable
    $x={\frac {X}{Y}}$ et $y={\frac {1}{Y}}$
Porta a una equació de la forma:
    $XY=aX^{3}+bX^{2}Y+cXY^{2}+dY^{3}\,$
En particular, la corba d'equació $y=x^{2}+{\frac {1}{x}}$ es transforma en un foli de Descartes

## Vegeu també

* Isaac Newton
* Funció matemàtica

## Enllaços externs

* (anglès) Llista de corbes famoses
* (anglès) Un applet Java de simulació de Tridents
* (francès) El trident de Newton (explicacions)
* (anglès) Pàgina sobre els tridents
* (anglès) Comparació entre els tridents de Newton i els de Descartes
# Muín-ad-Din

Muín-ad-Din Alí ibn Jalal-ad-Din Muhàmmad Yazdí o, simplement, Muín-ad-Din (? - 1387) fou un historiador persa de la segona meitat del segle xiv. Va ser protegit dels mudhaffàrides que dominaven Fars, Isfahan i Yazd (ciutat natal de Muín-ad-Din Alí, d'on prové la seva nisba). Fou conseller de Mubàridh-ad-Din i preceptor del seu fill Xah Xujà. La seva obra principal és el Mawahib-i-ilahi ("Dons Divins") també anomenada Tarikh-i-mudhaffari i Humayun-nama, que és l'única història contemporània sobre els mudhaffàrides. Mubàridh-ad-Din va morir el 1364 i l'obra es va acabar el mateix any. Fou completada dues generacions més tard per Mahmud-i Kutubi (m. 1402/1403) a la Tarikh-i guzida de Qazwini, fins a la caiguda de la dinastia davant de Tamerlà el 1392/1393.

## Bibliografia

* Encyclopaedia of Islam, Brill Publishers, Leiden, s.v. "Muʿīn al-Dīn".
# Luis Haranburu Altuna

Luis Haranburu Altuna (Alegia, Guipúscoa, 1947) és un escriptor en èuscar.

## Obres
### Narrativa

* Desgizona (1978, Luis Haranburu)
* Karakol presoa (1987, Kriselu)
* St. Cyran (1987, Kriselu)
* Zera... (1975, Kriselu)
* Bestiario bat (1999, Hiria)

### Novel·la

* Caritate (1979, Luis Haranburu)
* Itsasoak ez du esperantzarik (1973, Lur)
* Auskalo, Luk (1995, Kriselu)
* Kandido, edo Euskadi independientearen ukronia (2002, Hiria)

### Assaig

* Abuztuko gutunak. Adeitasunez, Ibarretxe Lehendakariari (2004, Fernando Buesa Fundazioa)

### Teatre

* Gernika. Drama historikoa bi partetan berezia (1977, Luis Haranburu)
* Job (1976, Luis Haranburu)
* Lancre (1987, Kriselu)
* Loyola. Gatazkaren bizia (1986, Luis Haranburu)
* Sabino (1986, Luis Haranburu)
* Zumalakarregi. Biziaren gatazka (1986, Luis Haranburu)
* Hil (1972, Lur)

### Epistolar

* Seme (1999, Hiria)

## Enllaços externs

* (basc) Luis Haranburu Altuna literaturaren zubitegian
# Campionats del món de ciclocròs de 1960

Els Campionats del món de ciclocròs de 1960 foren l'onzena edició dels mundials de la modalitat de ciclocròs i es disputaren el 21 de febrer de 1960 a Tolosa, País Basc. La competició consistí en una única cursa masculina.

## Resultats

| Prova | Or | Or | Plata | Plata | Bronze | Bronze |
| Cursa elit masculina | Rolf Wolfshohl RFA | 57' 11" | Arnold Hungerbühler Suïssa | + 14" | Robert Aubry França | + 1' 00" |

## Classificació de la prova masculina elit

| Pos. | Ciclista | País | Temps |
| | Rolf Wolfshohl | RFA | 57' 11" |
| | Arnold Hungerbühler | Suïssa | + 14" |
| | Robert Aubry | França | + 1' 00" |
| 4 | Antón Barrutia | Espanya | + 1' 15" |
| 5 | Firmin Van Kerrebroeck | Bèlgica | + 1' 46" |
| 6 | Pierre Kumps | Bèlgica | + 1' 50" |
| 7 | Renato Longo | Itàlia | + 2' 11" |
| 8 | Roger De Clercq | Bèlgica | + 3' 12" |
| 9 | Roland Boschetti | Suïssa | + 3' 12" |
| 10 | José Luis Talamillo | Espanya | + 4' 21" |

## Medaller

| Posició | País | Or | Plata | Bronze | Total |
| 1 | RFA | 1 | 0 | 0 | 1 |
| 2 | Suïssa | 0 | 1 | 0 | 1 |
| 3 | França | 0 | 0 | 1 | 1 |

## Referències

* Web de l'UCI
* Resultats a les-sports.info
# Xerraire aladaurat

El xerraire aladaurat (Trochalopteron ngoclinhense) és un ocell de la família dels leiotríquids (Leiothrichidae).

## Hàbitat i distribució

Viu entre la malesa del bosc, matolls i bambú de l'oest del Vietnam.

## Referències

* ↑ «Xerraire aladaurat». Cercaterm. TERMCAT, Centre de Terminologia. Rev. 20/12/2021(català)
# Pineda de la Sierra

Pineda de la Sierra és un municipi de la província de Burgos a la comunitat autònoma de Castella i Lleó. Forma part de la comarca d'Alfoz de Burgos.

## Demografia

Evolució demogràfica :
| 1991 | 1996 | 2001 | 2004 |
| 114 | 129 | 126 | 127 |
# Muàwiya ibn Hixam

Muàwiya ibn Hixam ibn Abd-al-Màlik ibn Marwan fou un príncep omeia, fill més gran del califa Hixam (724-743) que el va designar com a hereu al pujar al tron.
Per orde del seu pare va participar en les saifa de cada estiu des del 724 a la seva mort. Va morir prematurament a una data incerta entre el 735 i el 737 quan tenia uns 30 anys. Fou el pare del príncep Abd al-Rahman al-Dakhil, que va fugir a la península Ibèrica i va instaurar un emirat omeia a Còrdova. Va tenir en total 13 fills.

## Referències

* Enciclopèdia de l'Islam, VII, 271